text: Brand i Løjt Kirkeby
  12 april 2011 kl. 08.03
  Lokalpolitiet i Aabenraa søger i dag at finde årsagen til en brand i en udestue i et hus i Løjt Kirkeby i nat.
  Et ægtepar sov i huset, da branden brød ud, men de kom ikke noget til.
  Udestuen er nedbrændt og en kælder er stærkt røg- og sodskadet.
  Politiet mener ikke, at branden har forbindelse med en række påsatte brande i Aabenraa i den senere tid.
  